Et commit fjerner ikke de lokale filer men synkroniserer derimod blot indholdet lokalt og i repositoryet. En af de store fordele der opnås ved at benytte et versionseringssystem er at flere personer kan redigere i forskellige sektioner i samme fil. Systemet kan selv administrere sammensmeltningen af filerne i repositoryet. Der vil dog være situationer, hvor systemet ikke er i stand til at udrede, hvilke rettelser, der kan betragtes som de endelige. I sådanne situationer vil det være op til en bruger at løse de konflikter der i så fald er i filen. Det er ikke tilladt – eller muligt – at indsende filer i konflikt til repositoryet, hvilket medfører at konflikten skal løses af den bruger der ikke har fået de ændrede filer sendt.
Filosofi Psykologi Religion Datalogi Teknologi Teologi Matematik